Prostatos biopsija siejama su skausmu, nerimu ir komplikacijomis. Prostatos biopsija – tai invazinis tyrimas, kuris patvirtina vėžio diagnozę esant jo įtarimui, padidėjus kraujo serume PSA kiekiui. Biopsija atliekama specialiomis adatomis paimant prostatos audinio gabalėlių ir ištiriant laboratorijoje. Kadangi atliekant biopsiją paimami labai maži prostatos audinio kiekiai (mažiau nei 1 % prostatos tūrio), vėžys gali būti nediagnozuojamas tik dėl to, kad buvo „nepataikyta“. Invazinė prostatos biopsijos procedūra gali sukelti komplikacijų, tokių kaip infekcijos, sepsis, hematurija. PSA kraujo serume gali būti padidėjęs dėl įvairių su vėžiu nesusijusių priežasčių, pavyzdžiui, dėl uždegimo, fizinio aktyvumo ir kt. Dėl šių priežasčių apie pusė atliekamų biopsijų yra neigiamos: net 65–75 % pirmą kartą daromų ir 10–35 % pakartotinų biopsijų yra neigiamos. Tiksli prognozė atlikus neinvazinį prostatos vėžio biožymenų tyrimą gali Jus apsaugoti nuo galimai nereikalingos prostatos biopsijos!